open-index/open-wikipedia-markdown huggingface dataset:
Revoliucijų amžius

**Revoliucijų amžius** – periodas nuo maždaug 1775 iki 1848 metų, kada Europoje ir Amerikoje įvyko eilė svarbių revoliucinių judėjimų. Periodas išsiskiria perėjimu nuo absoliutinės monarchijos valdymo prie konstitucinio ir respublikinio valdymo. Šiuo laikotarpiu įvyko Amerikos revoliucija, Didžioji Prancūzijos revoliucija, Haičio revoliucija, vergų sukilimas Lotynų Amerikoje bei Lotynų Amerikos tautų nepriklausomybės sąjūdžiai. Šio istorinio periodo metu susilpnėjo imperialistinės Europos šalys, kurios prarado didelę dalį turto visame Naujajame pasaulyje. Britanijai Trylikos Kolonijų praradimas reiškė ekspansinės politikos posūkį – Azija ir Ramiojo vandenyno regionas tapo naujais išorinės ekspansijos taikiniais.

## Šaltiniai
Neringa (restoranas)

**„Neringa“** – vilnietiškas restoranas.

## Istorija
1959 m. lapkričio 6 d. atidaryta kavinė „Neringa“ buvo pirmas modernizmo pavyzdys to meto architektūroje ir užbaigė pompastiško stalinizmo laikotarpį.

Nuo pat įsikūrimo „Neringa“ tapo kultine bohemos, inteligentijos susibūrimo vieta. Čia rinkdavosi garsiausi to meto žmonės – poetas Justinas Marcinkevičius, režisierius Vytautas Žalakevičius, dailininkas Stasys Krasauskas, kalbininkas Bronys Savukynas, rašytojas Juozas Baltušis, atvykusios garsenybės Vladimiras Vysockis, Bulatas Okudžava, Robertas Roždestvenskis ir daugelis kitų.

Metams bėgant restoranas išsaugojo savo stilių ir dvasią, dalį valgiaraščio. Tradicinis patiekalas – Kyjivo kotletas, iškilmingai vadinamas „Neringos kepsniu“ (vištienos krūtinėlės suktinukas su sviestu viduje). 2022 m. kainavo 14€, 2023 m. kainuoja 16€.

Nuo 1969 m. ketvirtadieniais rengti džiazo vakarai, penktadieniais ir šeštadieniais skambėdavo gyva muzika.

### Interjeras
Interjerą projektavo broliai architektai Algimantas ir Vytautas Nasvyčiai, tempera sienas tapė dailininkai Vladas Jankauskas bei Vytautas Povilaitis, mažajai salei skulptorius Juozas Kėdainis sukūrė gipsinį bareljefą.

Kavinę sudaro keturios persiliejančios erdvės: vestibiulis, baras, didžioji ir mažoji salės. Interjero dekorui panaudotos įvairios natūralios medžiagos (medis, metalas, stiklas), moderni sieninė tapyba.

Neįprastas interjeras kėlė diskusijas, susidomėjimą Sovietų sąjungoje.  Valdžia reiškė nepasitenkinimą dėl tariamai per didelės prabangos.

1970 m. interjeras įtrauktas į Lietuvos architektūros paminklų, saugojamų valstybės, sąrašą.

2001 m. atliktas kapitalinis remontas, veikia dvi 150 vietų salės, 25 vietų banketų salė bei 80 vietų kavinė-baras rūsyje.

Interjeras laikomas vienu įsimintiniausių moderniajame Vilniuje, įtrauktas į gražiausių Vilniaus interjerų dešimtuką.

## Nuorodos
* Legendinėje kavinėje skambėjo ir laisvės idėjos, ir meilės žodžiai (lrytas.lt, 2009 m. lapkričio 7 d.)
* „Neringa“: pusė amžiaus šlovės

## Šaltiniai
Karakolio krioklys

**Karakolio krioklys** () – krioklys pietų Brazilijoje, Pietų Rio Grandėje, Kanelos savivaldybėje. Krioklį sudaro Karakolio upė, krisdama nuo Sera Žeralo kalnų skardžio į Lageanos slėnį. Aukštis – 130 m, plotis iki 35 m. Krioklį supa daugiausia kalnų pušynai.

Karakolio krioklys yra antras lankomiausias krioklys Brazilijoje (po Igvasu krioklio). 2009 m. jį aplankė ~289 tūkst. žmonių. Įrengtas apžvalgos bokštas, keltuvas, džiunglių takas prie krioklio pagrindo.
Konkordo sutartis

**Konkordo sutartis** () – susitarimas tarp FIA, FOTA ir Formulės 1 administracijos, pagal kurią nustatomas komandų dalyvavimas lenktynėse, TV teisių ir piniginių lėšų paskirstymo sąlygos.

Iš viso yra pasirašytos 7 Konkordo sutartys, kurių sąlygos ypatingai slaptos. Pirmoji tokia sutartis buvo pasirašyta 1981 m. sausio 19 d. Paryžiaus Konkordo rūmuose. Kitos sutartys buvo pasirašytos 1987, 1992, 1997, 1998 ir 2009 m. Tiesa, sutarties slaptumas buvo pažeistas, kai žymus sporto žurnalistas Forrest Bond paviešino daugiau nei 120 puslapių 1997 m. sutarties kopijas RaceFax agentūrai.

Pagrindiniai Konkordo sutarties tikslai yra didinti profesionalumą sporte ir siekti maksimalaus komercinio pasisekimo Formulėje 1.

Naujausia Konkordo sutartis buvo pasirašyta 2013 m. Pagal susitarimą, ji turi galioti iki 2020 m.

## Šaltiniai
Haičio revoliucija

**Haičio revoliucija** (1791-1804 m.) revoliucinis periodas Prancūzijos valdytoje San Domingo kolonijoje. Revoliucija baigėsi kolonijoje gyvavusios vergijos panaikinimu bei Haičio respublikos įkūrimu. Ši revoliucija buvo viena iš dviejų sėkmingų bandymų (kartu su Amerikos revoliucija) Amerikos žemyno valstybei iki XIX a. iškovoti ilgalaikę nepriklausomybę nuo Europos kolonijinių valstybių. Be to, Haičio revoliucija yra laikoma sėkmingiausiu vergų sukilimu, įvykusiu Amerikos žemyne.

Nors nepriklausoma valstybė buvo sukurta Haityje, jos visuomenė išliko giliai paveikta prancūzų kolonijinės tvarkos. Prancūzai buvo įvedę mažumos valdymo sistemą - mažuma valdo daugumą sudarančią neraštingą varguomenę naudodami smurtą ir grasinimus. Kadangi dauguma plantatorių savo maišytos rasės vaikams suteikė išsilavinimą bei karinį apmokymą, mulatai palikuonys po revoliucijos Haityje tapo elitu. Iki karo dauguma iš jų panaudojo savo socialinį kapitalą turtui bei žemei įgyti. Dalis jų savo tapatino labiau su prancūzų kolonistais nei su vergais. 

Po revoliucijos šio elito dominavimas Haičio politikoje ir ekonomikoje sukūrė kitą kastinę visuomenę (sudarytą iš dviejų kastų), kadangi dauguma provincijose gyvenančių ūkininkų. Be to, naujai susikūrusios valstybės ateitis iš esmės buvo įkeista Prancūzijos bankams, kadangi Haitis buvo priverstas mokėti prancūzų vergvaldžiams milžiniškas reparacijas, kad valstybės nepriklausomybę pripažintų Prancūzija, ir kad būtų nutraukta šalies politinė ir ekonominė izoliacija.
Javier Balboa

**Chavjeras Anchelis Balboa Osa** (*Javier Ángel Balboa Osa*; g. 1985 m. kovo 13 d.) – Pusiaujo Gvinėjos futbolininkas, rungtyniavęs dešiniojo saugo pozicijoje.

Gimė Ispanijoje, imigrantų iš Pusiaujo Gvinėjos šeimoje. Profesionalo karjerą pradėjo 2004 m., Madrido „Real“ dublerių (C) komandoje. Nuo 2006 m. pradėjo žaisti pagrindinėje komandoje, bet netrukus buvo paskolintas „Racing Santander“. 2007 m. spalį UEFA Čempionų lygoje įmušė įvartį į „Olympiacos FC“ vartus. 2008 m. Balboa už 4 mln. eurų sudarė 4 metų sutartį su „Benfica“ klubu. Jame žaidė mažai ir buvo skolinamas Ispanijos antros lygos klubams. 2011 m. perėjo į kitą Portugalijos klubą „SC Beira-Mar“.

Chavjeras Balboa Pusiaujo Gvinėjos rinktinėje debiutavo 2007 m., varžybose prieš Ruandą. Jis įmušė pirmąjį ir pergalingą įvartį 2012 m. Afrikos Tautų taurės atidarymo varžybose prieš Libiją.

## Dalyvavimas čempionatuose

|}

## Išnašos

## Nuorodos
*
Amerikinis lamantinas

**Amerikinis lamantinas** (*Trichechus manatus*) – sirenų būrio, lamantininių šeimos stambus vandens žinduolis, gyvenantis Šiaurės, Centrinės ir Pietų Amerikos žemynų Atlanto vandenyno pakrantėje. Suaugęs amerikinis lamantinas yra apie 3 m ilgio, kai kurie iš jų gali išaugti iki 4,5 m (su uodega). Šių gyvūnų svoris yra apie 200–600 kg, patys stambiausi gali siekti iki 1,5 t svorio. Patelės paprastai didesnės už patinus. Gimęs jauniklis sveria apie 30 kg, būna apie 1,2–1,4 m ilgio.

## Gyvenimo būdas

Amerikinis lamantinas lengvai prisitaiko gyventi ir sūriuose, ir gėluose vandenyse, todėl jam įprasta iš jūrų įlankų perplaukti į upes, kanalus ir atgal. Lamantinai paprastai nepanyra į didesnį nei 6 m gylį. Pastebėta, kad esant pakankamam gyliui ir nestipriai iki 5 m/sek. tėkmei jie sugeba nukeliauti iki 200 km upėmis aukštyn nuo žiočių. Dėl nedidelio riebalų sluoksnio bei lėtos medžiagų apykaitos jiems įprasta gyventi atogrąžų ir subtropikų platumų vandenyse. Aktyvūs tiek dieną, tiek naktį. Turi gerą klausą ir regėjimą.

Šie gyvūnai pagal gyvenimo būdą yra vienišiai, bet poravimosi laikotarpiu buriasi į grupę, kurią sudaro viena patelė ir iki 20 ją persekiojančių patinų. Lytinę brandą patinai pasiekia būdami 9–10 metų amžiaus, patelės – po 4–5 metų, jų nėštumas trunka 12–14 mėn. Gimsta dažniausiai 1 jauniklis.

## Mityba

Apie 18 mėn. nuo gimimo amerikinio lamantino jauniklis gauna motinos pieno, nors jau nuo pat gimimo turi dantis ir po 3 sav. gali pradėti maitintis ir augaliniu maistu. Jis būna priklausomas nuo motinos apie 2 metus. Lamantinai neišrankūs – praktiškai minta bet kuriuo augaliniu maistu, randamu vandens telkinio dugne. Maistui sugriebti naudoja būdingą jiems lanksčią dvigubą viršutinę lūpą. Jos pagalba išsikasa ir augalų šaknis. Palyginti su giminingais lamantinais, šių gyvūnų snukis dar labiau palenktas žemyn. Kai kurių iš jų racione yra ir bestuburių bei žuvies.


Vaizdas:Manatee2.jpg|Du lamantinai po vandeniu
Vaizdas:Manatee with calf.PD.jpg|Patelė su jaunikliu
Vaizdas:Manateeb.jpg|Suaugęs lamantinas
Vaizdas:Trichechus manatus fg03.JPG|Gyvūnas Berlyno zoologijos sodo baseine


## Nuorodos

* Amerikinis lamantinas 
* Amerikinis lamantinas ''Animaldiversity'' svetainėje
Tomas Staniulis

**Tomas [[Staniulis]]**:

* Tomas Staniulis (1975) – teisininkas, prokuroras;
* Tomas Staniulis (1976) – prozininkas.
Valentinas Mačiulis

**Valentinas [[Mačiulis]]**:

* Valentinas Mačiulis (1945) – politikas;
* Valentinas Mačiulis (1948) – gydytojas psichiatras.
Rozinjano Maritimas

**Rozinjano Maritimas** – miestas Italijoje, Toskanoje, Livorno provincijoje. Jis yra 80 km į pietvakarius nuo Florencijos ir 20 km į pietryčius nuo Livorno.

## Miestai partneriai
* Muselburgas, Didžioji Britanija

## Galerija


Image:Castiglioncello2.jpg|Kastilioncelas
Image:Vada, San Leopoldo.jpg|Garibaldžio aikštė Vadoje
Image:Rosignano marittimo municipio.jpg|Rotušė
Adomo sutvėrimas (Mikelandželas)

„**Adomo sutvėrimas**“ (arba „Adomo sukūrimas“) – italų Renesanso dailininko Mikelandželo freska, esanti Siksto koplyčios lubose, Vatikane. Tai vienas iš žinomiausių, kada nors sukurtų, dailės kūrinių ir, apskritai, Vakarų kultūros vaizdinių.

## Aprašymas
Freską Mikelandželas sukūrė popiežiaus Julijaus II užsakymu, kaip bendrą Siksto koplyčios lubų ištapimo dalį. Kūrinys buvo atidengtas 1511 m. Jame pavaizduotas Dievas, įžiebiantis gyvybę (arba sielą) tik ką sukurtam Adomui. Abu pagrindiniai veikėjai pasižymi mikelandželiškų figūrų antžmogiškomis savybėmis, kaip ypač raumeningi kūnai. Italų menininkas ir biografas, Mikelandželo draugas, Giorgio Vasari rašė, kad Adomas yra toks gražus, tarsi pats Dievas jį būtų nupiešęs.

Freska simboliškai vaizduoja Adomą jau Žemės sferoje, o Dievą - Dangaus. Ištiestos rankos tarsi susieja žemiškąjį žmogaus pradą su dangiškuoju. Dievas vaizduojamas apsuptyje angelų. Po Dievo kairiąja ranka esanti moteris, spėjama, yra Mergelė Marija arba Ieva. Arba ji, galbūt, simbolizuoja neišvengiamą žmogaus gyvybės moteriškąjį pradą.

XX amžiaus pabaigoje, ilgamečio Siksto koplyčios freskų restauravimo metu, freska buvo visiškai atnaujinta:. Panaikinti smulkūs įtrūkimai, smilkalų suodžiai ir 1989 m. atidengta naujai.

Mikelandželo „Adomo sutvėrimo“ vaizdinys per istoriją buvo panaudotas daugybę kartų, netgi komiksuose ir animaciniuose serialuose. Katastrofų filme „2012“ freska vaizduojama skylanti tarp Dievo ir Adomo pirštų.

## Taip pat skaitykite
* Mikelandželas
* Siksto koplyčia
* Siksto koplyčios lubų freskos

## Nuorodos

* Tinklalapis skirtas „Adomo sutvėrimui“  (anglų k.)
Marian Lupu

**Marian Lupu** (g. 1966 m. birželio 20 d.) – Moldavijos politikas, nuo 2010 m. lapkričio 30 d. esantis šalies parlamento vadovas ir nuo tų pačių metų gruodžio 30 d. – laikinasis šalies prezidentas.

## Biografija
Lupu gimė 1966 m. birželio 20 d. Belcio mieste, tačiau sulaukus 6 jį šeima išsivežė gyventi į Kišiniovą.

1987 m. jis baigė Moldavijos vyriausybinį universitetą ekonomikos srityje ir 1991 m. Maskvos Plechanovo ekonomikos universitetą.

2001 m. Lupu buvi paskirtas ekonomikos viceministru, o nuo 2003 m. rugpjūčio 5 d. iki 2005 m. kovo 24 d. ėjo ekonomikos ministro pareigas.

Po to, kai 2005 m. parlamento rinkimuose vėl nugalėjo komunistų partija, Lupu buvo paskirtas parlamento vadovu. Juo jis buvo iki 2009 m. gegužės 5 d. Nuo 2010 m. lapkričio 30 d. jis vėl eina šias pareigas.

Po 2009 m. parlamento rinkimų Lupu kartu su Vlad Filat, Mihai Ghimpu ir Serafim Urechean pasirašė Aljanso dėl integracijos į Europą įkūrimą. Nuo šios grupės jis yra paskirtas į šalies prezidentus. Nuo 2010 m. gruodžio 30 d. Lupu eina laikinojo šalies vadovo pareigas.

|-
Afrikinis lamantinas

**Afrikinis lamantinas** (*Trichechus senegalensis*) – sirenų būrio, lamantininių šeimos stambus vandens žinduolis, aptakios kūno formos, su priekinėmis galūnėmis, virtusiomis į plaukmenis su nagais, bei plokščia irklo formos uodega. Nuo giminingų rūšių lamantinų išsiskiria tamsia, beveik juoda kūno odos spalva. Kitais požymiais beveik nesiskiria nuo amerikinio lamantino. Gyvena Vakarų Afrikos Atlanto vandenyno pakrantės zonoje, nuo Senegalo šiaurėje iki Angolos pietuose. Suaugęs afrikinis lamantinas yra apie 3-4 m ilgio. Šių gyvūnų svoris siekia iki 500 kg.

## Gyvenimo būdas

Afrikinis lamantinas gyvena ir sūriuose, ir gėluose vandenyse, todėl jam įprasta iš jūrų įlankų perplaukti į upes ir atgal. Upių aukštupiuose nusigauna iki kelią pastojančių krioklių ar slenksčių, per žemo vandes lygio. Yra izoliuotų populiacijų atskiruose Afrikos rajonuose. Sutinkamas taip pat Vakarų Afrikos ežeruose. Būdinga sezoninė migracija, priklausanti nuo vandens lygio. Šie lamantinai paprastai mėgsta ne didesnį gylį, nei 3 m. Jiems labiau tinkami ne vėsesni, nei 18 °C temperatūros, mažiau sūrūs vandenyno pakrantės vandenys, rami tėkmė upėse, vietos su gausia augalija vandens telkinių dugne, tinkama mitybai.  Minta bet kuriuo augaliniu maistu, randamu vandens telkinio dugne. Maistui sugriebti naudoja būdingą jiems lanksčią dvigubą viršutinę lūpą. Labiau aktyvūs yra naktį. Gamtoje priešų beveik neturi, nors kartais tampa ryklių ar krokodilų grobiu.

## Dauginimasis

Šie gyvūnai pagal gyvenimo būdą yra vienišiai, kartais buriasi į grupeles po kelis gyvūnus. Poravimosi laikotarpiu buriasi į grupę, kurią sudaro viena patelė ir keletas persekiojančių patinų. Lytinę brandą patelės pasiekia po 3 metų, jų nėštumas trunka apie 13 mėn. Gimsta 1 (retkarčiais – 2) jauniklis, uodega į priekį, iš karto ima plaukioti. Motinos pienu minta iki 2 metų.

## Nuorodos

* Afrikinis lamantinas 
* Afrikinis lamantinas 
* Afrikinis lamantinas
* Afrikinio lamantino apsauga
Amazonės lamantinas

**Amazonės lamantinas** (*Trichechus inunguis*) – sirenų būrio, lamantininių šeimos stambus vandens žinduolis, aptakios kūno formos, su priekinėmis galūnėmis, virtusiomis į plaukmenis (priešingai, nei kiti lamantinai – be nagų), bei plokščia irklo formos uodega. Nuo giminingų rūšių lamantinų išsiskiria baltomis dėmėmis ant krūtinės, taip pat tai mažiausia pagal dydį šių gyvūnų rūšis. Suaugęs Amazonės lamantinas gali siekti 2,8 m ilgio, iki 500 kg svorio. Patelės būna stambesnės, nei patinai. Kūno odos spalva – šviesiai pilka. 

## Gyvenimo būdas

Gyvena Amazonės upės baseine. Tai gėlavandenis gyvūnas, neprisitaikęs gyventi sūriuose vandenyse, todėl iš Amazonės žiočių į jūrą neišplaukia. Linkęs gyventi susisiekiančiuose ežeruose, senvagėse, lagūnose, kuriose veši augmenija, tinkama gyvūnams maitintis. Tinkamiausi yra šilti vandenys – 22-30 °C temperatūros. Žolėdis, aktyvus ir dieną, ir naktį. Būdinga sezoninė migracija, susijusi su vandens lygio kitimu apgyvendintuose vandens telkiniuose.

Amazonės lamantinas gyvena dažniausiai vienišo gyvūno gyvenimą, pateles lydi jaunikliai. Vietose, kur gausu vešlios augmenijos, maitintis susirenka didesni šių lamantinų būriai. Paprastai minta bet kuriuo augaliniu maistu, randamu vandens telkinio dugne. Maistui sugriebti naudoja būdingą jiems lanksčią dvigubą viršutinę lūpą. Gamtoje iš Amazonės lamantinų priešų paminėtini rykliai, jaguarai, krokodilai. Patelių nėštumas trunka apie 12 mėn. Gimsta 1 (retkarčiais – 2) jauniklis.
## Nuorodos

* Amazonės lamantinas 
* Amazonės lamantino aprašymas
Krauleidžiai (Kolchoznojė)

**Krauleidžiai** (, nuo 1936 m. rugsėjo 16 d. *Krauleidßen, Krauleidschen*, nuo 1938 m. birželio 3 d. *Schöppenfelde*, 1945–1946 m. , nuo 1946 m. ***Kolchoznojė***, ) – Mažosios Lietuvos gyvenvietė Kaliningrado srities pietinėje dalyje, Oziorsko rajone, Angrapės kairiajame krante, prie upės kilpos. Nuo 2008 m. birželio 30 d. Krasnojarskojės kaimo gyvenvietės kaimas.

## Istorija

Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Gumbinės apskrities  Kisielkiemio valsčiaus kaimas. Priklausė Nemerkiemio parapijai. 1928 m. prijungtas Krauleidžių dvaras (1905 m. gruodžio 1 d. jame buvo 58, 1910 m. gruodžio 1 d. – 55 gyventojai). 1946 m. balandžio 7 d. – rugsėjo 6 d. Darkiemio rajono (), vėliau Oziorsko rajono kaimas, 1947 m. birželio 25 d. – 2008 m. birželio 30 d. Sadovojės apylinkės kaimas.

|}

1914 m. atidaryta vienklasė liaudies mokykla, nuo 1925 m. joje dirbo mokytojas Emilis Saiševskis (*Emil Saischewski*). Nuo 1937 m. burmistru dirbo *Gustav Hoppe*.

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Braido nykštukinis ruožuotis

**Braido nykštukinis ruožuotis** (*Balaenoptera edeni*) – raukšlėtųjų banginių šeimos žinduolis, panašus į kitą šios genties atstovą – Braido ruožuotį. Gyvūno taksonomija ilgą laiką buvo biologų ginčų objektu, jis laikytas Braido ruožuočio (*Balaenoptera brydei*) porūšiu. Kaip savarankiška rūšis išskirta tik 1993 m., atlikus molekulinius genetinius tyrimus.

Gyvena pavieniui arba mažomis laisvomis bandomis. Gyvūno kūno ilgis gali siekti iki 15 m, svoris – 12 t. Patelės paprastai būna didesnės. Jos nėštumas trunka 11-12 mėn. Atsivestas jauniklis yra apie 4 m ilgio, 650 kg svorio. Gyvenimo trukmė – apie 40 metų. Braido nykštukinio ruožuočio paplitimao arealas aprėpia Atlanto bei Indijos vandenynus, dar sutinkamas kai kuriose Ramiojo vandenyno dalyse. Aprėpiamos platumos tarp 40° Pietuose ir Šiaurėje. Atskiros populiacijos laikosi arčiau kontinentinio šelfo, kai kurioms jų būdinga sezoninė migracija.

## Nuorodos

* Nauja banginių rūšis
* Braido nykštukinis ruožuotis
* Braido nykštukinio ruožuočio ''Balaenoptera edeni'' aprašymas 
* Gyvūno sistematika
Nykštukinis kašalotas

**Nykštukinis kašalotas** (*Kogia breviceps*) - viena iš nykštukinių kašalotų (*Kogiidae*) šeimos rūšių.

## Gyvenimo būdas

Paplitęs šiltuose šelfiniuose Pasaulinio vandenyno vandenyse. Retai matomas, kadangi linkęs laikytis toliau nuo kranto, atvirose jūrose, be to, juda lėtai, nekeldamas bangų, atsargiai iškilęs į paviršių, laiką leidžia taip pat beveik nejudėdamas. Nesiartina prie laivų. Kadangi atviroje jūroje sunkiai identifikuojamas, praktiškai neturima tikslesnių populiacijos skaičių. Bandymai gyvūną išlaikyti akvariume baigdavosi nesėkmingai, nes jis po 2-3 parų nugaišdavo. 

## Biologija
Dėl „slapto“ gyvenimo būdo jo biologija palyginti mažai ištirta. Nykštukinis kašalotas išoriškai ir savo elgesiu labai panašus į savo giminaitį mažąjį nykštukinį kašalotą (*Kogia sima*), kuris yra kiek mažesnis ir turi pastebimai didesnį nugaros peleką. Nykštukinis kašalotas išauga iki 2,4–3,3 m ūgio, 300–400 kg svorio. Patinai paprastai stambesni už pateles. Nuo kitų kašalotų išsiskiria savo kūno forma, būdinga delfinams, nedidele užapvalinta galva, sudarančia 15 % kūno ilgio. Kaip ir kiti kašalotai, galvos priekyje turi spermacetinį organą. Minta galvakojais moliuskais, žuvimis, krevetėmis. Pastebimi pavieniui ar nedidelėse grupėse. Kaip ir jų giminaičiai, išgąsdinti ar užpulti, gindamiesi paskleidžia tamsiai raudoną skystį. 

## Nuorodos

* Nykštukinis kašalotas 
* Nykštukinis kašalotas
Pasaulio gamtos chartija

**Pasaulio gamtos chartija** – 1982 metų spalį Jungtinių Tautų Generalinėje Asamblėjoje priimtas dokumentas, nurodantis aplinkos apsaugos principus, kuriais reikia remtis vykdant bet kokią aplinkai poveikį darančią veiklą. Dokumentas susideda iš trijų skyrių ir yra valstybes teisiškai neįpareigojančio pobūdžio.

Chartijos turinys išsiskiria savo ekologine pakraipa, jame gamtos apsauga įvardinama kaip tikslas pats savaime, o ne kaip priemonė siekti žmonijos gerovės. Pirmame skyriuje kviečiama saugoti gamtą, visas gyvybės rūšis, skirti ypatingą dėmesį unikalioms ekosistemoms, nykstančioms rūšims. Antrajame skyriuje kalbama apie būtinybę atsižvelgti į gamtos išsaugojimą valstybėms vystantis ekonomiškai, įvardinamos darniojo vystymosi taisyklės. Paskutinis trečiasis skyrius mini aplinkos tyrimų svarbą, poveikio aplinkai vertinimų būtinybę, leidimą visuomenei išsakyti savo nuomonę dėl aplinkos išsaugojimo. Jame taip pat raginama valstybes aktyviau bendradarbiauti, kurti ir taikyti tarptautines aplinkosaugos normas.

## Nuorodos
* Chartijos tekstas (anglų k.)

## Šaltiniai
Masa

**Masa** () – miestas Italijoje, Toskanoje, Masos-Kararos provincijos sostinė. Ji yra Frigido upės slėnyje prie Apuano Alpių apie 5 km nuo Tirėnų jūros. Masa yra turistinėje zonoje, su miestu dvyniu Karara ji garsėja iškasamu ir apdorojamu marmuru.

## Istorija

XV-XIX a. Masa buvo Masos ir Kararos kunigaikštystės, kurią valdė Malaspinų ir Cybo-Malaspinų šeimos, sostinė. Masa yra pirmasis miestas Europoje, kur buvo panaudotas kompasas nubrėžti kasyklų žemėlapius ir nustatyti jų savininkų ribas.

1829 m. miestą pradėjo valdyti austriška Estės šeimos atšaka, o 1859 m. Masa buvo prijungta prie Sardinijos karalystės.

## Miestai partneriai

* Bad Kisingenas, Vokietija, nuo 1960 m.
* Vernonas, Prancūzija
* Naujasis Sončas, Lenkija, nuo 2007 m.
Apšermeninkai (Lenkija)

**Apšermeninkai ** arba **Obšarnikai** (, nuo 1932 m. gegužės 11 d. *Almental*, nuo 1945 m. ) – gyvenvietė šiaurės rytų Lenkijoje, (Varmijos Mozūrų vaivadija, Geldapės apskritis, Benkaimio valsčius), 1 km į pietus nuo Kaliningrado srities sienos.

## Istorija
Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities Gudvalių, Kenigsfeldės valsčiaus kaimas,  nuo 1874 m. valsčiaus centras. Priklausė Nemerkiemio, nuo 1785 m. Klišių parapijai. Nuo 1946 m. Varmijos Mozūrų vaivadijos, Geldapės apskrities, Benkaimio valsčiaus kaimas.

## Gyventojai

## Šaltiniai
Kašina

**Kašina** () – miestas Italijoje, Toskanoje, Pizos provincijoje. Miestas yra 60 km į vakarus nuo Florencijos ir 13 km į pietryčius nuo Pizos.

Kašina yra lygumoje, kairiame Arno krante.

## Istorija

Kašina pirmąkart paminėta 750 m. Pavadinimo kilmė neaiški, bet galėjo jis atsirasti nuo paviljono (*Casina*) dabar išsekusio upelio ar sulotyninto etruskiško vardo (*Cassenius*).

1364 m. liepos 26 d. čia vyko Kašinos mūšis tarp Florencijos ir Pizos armijų. Mikelandželas mūšiui atminti nutapė paveikslą, kurio išliko tik paruošiamieji eskizai ir Aristotile da Sangallo kopija. Miestas buvo svarbi tvirtovė kelyje tarp abiejų miestų.

## Miestai partneriai
*  Um Dreiga, Vakarų Sachara
*  Sebnicas, Vokietija
*  Salijė, Prancūzija, nuo 2007 m.
Emmanuel Mayuka

**Emanuelis Majuka** (*Emmanuel Mayuka*; g. 1990 m. lapkričio 21 d.) – Zambijos futbolininkas, puolėjas.

## Karjera
Karjerą pradėjo gimtojo Kabvės miesto „Kabwe Warriors“ klube.

2008 m. perėjo į Tel Avivo „Maccabi“.

2010 m. Majuka pasirašė 5 metų kontraktą su Šveicarijos „Young Boys“ klubu.

Nuo 2012 m. priklausė Anglijos Southampton FC.
: Nuomos pagrindais buvo skolinamas 2013–2014 sezone Sochaux klubui (Prancūzija). 
: Ligue 1 sužaidė 21 rungtynes ir pasižymėjo 4 įvarčiais.

2015–2016 m. sezone gynė FC Metz garbę. Ligue 1 sužaidė 10 rungtynių ir pelnė du įvarčius.

2016–2017 m. rungtyniavo Egipte, kur atstovavo Zamalek SC. Pramjer lygoje sužaidė 22 rungtynes ir pelnė 5 įvarius.

2017–2018 m. sezone atstovavo Hapoel Ra'anana FC. Izraelio aukščiausioje lygoje sužaidė 5 rungtynes.

2019 m. grįžo į Zambiją ir atstovavo Green Buffaloes FC.
 
Nuo 2020 m. rungtyniavo NAPSA Stars FC.

## Rinktinė
Emanuelis Majuka Zambijos rinktinėje debiutavo 2007 m., COSAFA taurės varžybose prieš Mozambiką.

2008 m. dalyvavo Afrikos Tautų taurėje Ganoje ir buvo jauniausiu to čempionato žaidėju.

## Laimėjimai

* Toto taurė: 2008/09 m.
* Afrikos Tautų taurė: 2012 m.

## Dalyvavimas čempionatuose

|}

## Išnašos

## Nuorodos
*
Dame N'Doye

**Damė N’Dojė** (*Dame N’Doye*; g. 1985 m. vasario 21 d.) – buvęs Senegalo futbolininkas, puolėjas.

## Karjera
Karjerą pradėjo Senegalo klube „Jeanne d’Arc“. Vėliau už 500 tūkst. eurų žaidėją įsigijo Kataro klubas „Al-Sadd“. Po sėkmingo sezono portugalų „Académica de Coimbra“ klube, žaidėją už 800 tūkst. eurų nupirko Graikijos klubas „Panathinaikos“. 2009 m. Damė N’Dojė sudarė 4,5 metų sutartį su „FC København“ klubu, kuriame jis netrukus tapo svarbiausiu puolėju.

Senegalo rinktinėje N’Dojė debiutavo 2011 m., draugiškose varžybose prieš Gvinėją, jų metu įmušė įvartį.

## Laimėjimai
* Danijos Superlyga: 2008–09, 2009–10, 2010-11 m.
* Danijos futbolo taurė: 2008–09
* Kataro žvaigždžių lyga: 2005–06
* Kataro princo taurė: 2005–06

## Dalyvavimas čempionatuose

|}

## Išnašos

## Nuorodos
*
Amerikos revoliucija

**Amerikos revoliucija** buvo politinių neramumų laikotarpis antrojoje XVIII amžiaus pusėje. Šiuo laikotarpiu Trylika Šiaurės Amerikos kolonijų susijungė ir įkūrė Jungtines Amerikos valstijas, taip atsiskirdamos nuo Britanijos imperijos. Kolonijos pirmiausia atmetė Didžiosios Britanijos parlamento įgaliojimus juos valdyti iš užjūrio be ten juos atstovaujančių atstovų, o vėliau išsiuntė visus Britanijos pareigūnus. Iki 1774 metų kiekviena kolonija įkūrė savo atskirus kongresus, ekvivalentines savivaldos instucijas. Britanijos atsakas buvo karinių pajėgų išsiuntimas, kad būtų atstatytas tiesioginis kolonijų valdymas. Per atstovus nusiųstus į 1775 metų Antrąjį Kontinentinį Kongresą, valstijos susijungė, kad apgintų savo atitinkamas savivaldos institucijas ir suderintų veiksmus ginkluotame konflikte prieš Britaniją, kuris yra žinomas kaip JAV nepriklausomybės karas (1775-1783). Galiausiai valstijos bendrai nusprendė, kad Britanijos monarchija dėl savo tironiškų veiksmų jau nebegali teisėtai pretenduoti į lojalumą iš savo buvusių kolonijų pusės. 1776 metų liepą valstijos nutraukė ryšius su Britanijos imperija, po to Kongresas paskelbė JAV nepriklausomybės deklaraciją, kurioje naujų suverenių, atskirų ir nuo Britanijos imperijos nepriklausomų šalių vardu buvo atmesta monarchija. Karas baigėsi 1781 metų spalį efektyvia Amerikos pergale. Po to sekė 1783 metais tarp Britanijos imperijos ir JAV pasirašyta Paryžiaus sutartis, kurioje Britanija oficialiai atsisakė visų pretenzijų į savo buvusias kolonijas Šiaurės Amerikoje.
Kapanoris

**Kapanoris** () – miestas Italijoje, Toskanoje, Lukos provincijoje. Apylinkėse yra daug bokštų, naudotų komunikacijoms.

Kai kurie savivaldybėje esantys kaimai atsirado viduramžiais. Pvz.: Sant’Andrea di Kompito. Kolonora kaimas pavaizduotas 2008 m. filme *Šv. Anos stebuklas*.

## Miestai parneriai
* La Godas, Prancūzija

## Galerija


Image:Villa torrigiani di lucca 01.JPG|Villa Torrigiani
Image:Santi Quirico e Giulitta, Capannori.jpg|Šv. Kviriko ir Džiuljetos bažnyčia
Image:Villa reale di marlia, retro 01.JPG|Villa Reale di Marlia
Psilai

**Psilai** (, vns. *ψιλός* 'nuogas, nurengtas') – itin lengvi pėstininkai, veikę kaip skirmišeriai ir apšaudytojai. 

Terminu *psilai* dažnai vadino įvairius bešarvius ar lengvai šarvuotus pėstininkus, nors juos dažnai taip pat vadino specialesniais pavadinimais – *[[gimnitai]]* ('nuogieji'), *[[evzonai]]* ('lengvai šarvuotieji'), *grosfomachai* ('kalavijininkai'), *akontistai* ('akstininkai'), *sfendonitai* ('svaidyklininkai'), *[[toksotai]]* ('lankininkai') ar *litobolai* ('akmensvaidžiai'). 

Peltastai ('skydininkai') dažnai laikomi tarpine pėstininkų forma, juos kartais priskiria hoplitams, kartais - psilams. 

Graikų ir bizantiečių literatūroje psilai minimi kaip lengvieji pėstininkai, ginkluoti svaidomaisiais ginklais, gebantys kautis padrikoje rikiuotėje. 

## Psilai senovės Graikijoje
Senovės Graikijoje psilai paprastai būdavo iš skurdžiausių piliečių sluoksnių. Kartais jais tapdavo net nelaisvieji, pavyzdžiui, Peloponeso helotai. Psilai būdavo ginkluoti įvairiais svaidomaisiais ar šaudomaisiais ginklais, pvz., lankais (*toxa*), akstimis (*akontia*), svaidyklėmis (*sfendonai*) ar tiesiog akmenimis (*lithoi*). Šarvų neturėdavo, paprastai būdavo ir be skydų. Savigynai galėjo turėti durklus ar trumpus kalavijus.

Psilus treniruodavo kaip skirmišerius. Jų užduotis būdavo prieš susiremiant falangoms trikdyti priešininko falangą, stengtis ją dezorganizuoti ir ginti savo falangą nuo priešininko skirmišerių. Juos pasiųsdavo užimti teritoriją apie mūšio lauką, trukdyti žygiuojančiam, mūšio lauke besirikiuojančiam ar stovykloje besiilsinčiam priešui. Atakuojant savai falangai psilus atšaukdavo, ir šie išsidėstydavo už saviškių rikiuotės ar už jos sparnų. Jie vengdavo kirstynių su geriau ginkluotais priešais. 

## Psilai Bizantijos imperijoje
Bizantijos kariuomenėje psilais vadino visus lengvuosius pėstininkus, nepriklausomai nuo jų šarvuotės. Psilus irgi naudojo kaip skirmišerius, tačiau dažnai juos išrikiuodavo eilėmis už sunkiųjų pėstininkų gretų arba tarp jų. Bizantijos psilai dažniausiai būdavo ginkluoti lankais.
Kampi Bizencijus

**Kampi Bizencijus** () – miestas Italijoje, Toskanoje, Florencijos provincijoje. Jis yra 10 km į šiaurės vakarus nuo Florencijos.

## Istorija

Šiame mieste Felice Matteucci ir tėvas Eugenio Barsanti sukūrė pirmąjį Vidaus degimo variklį.

## Žymūs žmonės

* Mikelandželas Palonis (1637–1712) – italų dailininkas, nuo 1674 m. gyvenęs ir tapęs Abiejų Tautų Respublikoje.

## Miestai partneriai

*  Koutbridžas, Didžioji Britanija
*  Bir Lehlu, Vakarų Sachara
Naujasis Malabo stadionas

**Malabo naujasis stadionas** () – daugiafunkcis stadionas, esantis Pusiaujo Gvinėjos sostinėje Malabe.

Stadionas atidarytas 2007 m. ir talpina 15 250 žiūrovų. Naudojamas daugiausia futbolo varžyboms. Jame savo namų varžybas žaidžia Pusiaujo Gvinėjos vyrų futbolo rinktinė. Šiame stadione vyko 2008 m. Afrikos moterų futbolo čempionato finalas bei 2012 m. Afrikos Tautų taurės varžybos.
Norbotenas

**Norbotenas** () – lenas šiaurės Švedijoje, Laplandijos bei Norboteno provincijose. Ribojasi šiaurėje ir vakaruose su Norvegija, ir pietuose su Vesterbotenu. Lenas yra įsikūręs ant Botnijos įlankos kranto. Plotas 98 911 km². Įkurtas 1810 m. Administracinis centras Liuleo (*Luleå*).

## Savivaldybės

Leno teritorijoje yra šios savivaldybės (komunos):

### Miestai
Norboteno miestai (2015 m. duomenys):

* Liuleo 43 574
* Piteo 23 067
* Kiruna 17 037
* Bodenas 16 830
* Haparanda 6 679

## Šaltiniai
Jonas Čepulis

**Jonas [[Čepulis]]**:

* Jonas Čepulis (1928) – veterinarijos gydytojas;
* Jonas Čepulis (1939) – boksininkas;
* Jonas Čepulis (1987) – Juozo Miltinio dramos teatro aktorius;
* Jonas Valentas Čepulis – politikas.
Batos stadionas

**Batos stadionas** () – daugiafunkcis stadionas, esantis Pusiaujo Gvinėjos mieste Batoje.

Stadionas atidarytas 2007 m. ir pradžioje talpino 22 000 žiūrovų, bet 2011 m. talpa padidinta iki 37 500. Naudojamas daugiausia futbolo varžyboms. Šiame stadione vyko 2008 m. Afrikos moterų futbolo čempionato bei 2012 m. Afrikos Tautų taurės varžybos.
Toksotai

**Toksotai** ( 'lankininkai', vns. *τοξότης*) – senovės Graikijos lankininkai, ginkluoti graikiškais trumpais lankais ir trumpais kalavijais. Paprastai naudojo ir mažas peltas. Kretos graikų toksotų ginkluotė buvo praktiškai tokia pati, tik jie naudojo ilguosius lankus. 

Žodžiu *Toxotes* vadino ir Šaulio žvaigždyną, nors tas mitinis šaulys buvo laikomas kentauru.

## Nuorodos
Platusis kaspinuotis

**Platusis (žuvinis) kaspinuotis** () – parazitinė plokščioji kirmėlė. Galutinis šeimininkas – mėsėdžiai bei žmogus, tarpiniai šeimininkai – irklakojai vėžiagyviai (pvz., ciklopai) ir žuvys.

## Kūno sandara
Ilgis 7-16 m. Nareliai trumpi ir platūs. Galvutė pailga, šonuose yra 2 prisisiurbimo vagelės – botrijos. Galvutė su kūnu susijungusi kakleliu. Nesubrendusio narelio sandara panaši į kitų kaspinuočių, bet turi skirtumų. Lytinės kloakos gumburėlis ne narelio šone, o narelio pilvinėje pusėje. Gimda ne šakota, o vingiuota, gimdos vingiai rozetės formos. Subrendusiame narelyje sunykę visi lytiniai organai, išskyrus gimdą. Ji yra pripildyta bręstančių kiaušinėlių.
## Vystymosi ciklas
Kaspinuotis vystosi galutiniame šeimininke ir bent 2 tarpiniuose. Iš galutinio šeimininko kiaušinėliai išeina į aplinką ir turi patekti į vandenį. Vandenyje iš kiaušinėlio išeina koracidija (apvali, judri, plaukioja vandenyje). Joje yra onkosfera. Vandenyje korocidijas praryja vėžiagyviai. Jų žarnyne koracidijos numeta blakstienėles ir skverbiasi į organizmo ertmes. Vėžiagyvio organizme susiformuoja procerkoidas. Kai vėžiagyvį suėda žuvis, procerkoidas prasiskverbia į žuvies raumenis ar kitus organus ir virsta plerocerkoidu. Žinduoliai užsikrečia suėsdami užsikrėtusią žuvį. Jų žarnyne vystosi suaugęs kaspinuotis.
Kiaulinė askaridė

**Kiaulinė askaridė** (*Ascaris suum*) – parazitinė apvalioji kirmėlė. Parazituoja kiaulių plonojoje žarnoje ir sukelia askaridozę.

Askaridės – ištęstos verpstės formos. Patelės gali išaugti iki 40 cm ilgio, priekinio trečdalio pabaigoje yra žiedinės vagelės pavidalo persmauga. Patinėliai žymiai mažesni, jų užpakalinis galas užsirietęs į pilvo pusę. Specialių prisitvirtinimo organų neturi, žarnyne laikosi įsirėmusi galais į sieneles. Kūną dengia odos ir raumenų maišas, jo viršutinis sluoksnis – kutikula. Ji baltos spalvos, standi – atlieka išorinio skeleto funkciją ir apsaugo nuo suvirškinimo. Po kutikula yra hipoderma ir vienas sluoksnis išilginių raumenų (keturios raumenų juostos: nugarinė, pilvinė ir dvi šoninės). Virškinimo sistema: burna, ryklė, vidurinė žarna, užpakalinė žarna, analinė anga (patelių)/kloaka (patinėlių). Lytinė sistema: patelė turi porines kiaušides, kiaušintakius ir gimdas, dvi gimdos sueina į makštį. Patinų lytinė sistema viengubas vamzdelis: sėklidės, sėklatakis, sėklos išmetamasis latakas. Apvaisinimas vidinis. Šalinimo sistema: turi šalinimo kanalus, užpakaliniame gale šalinimo vamzdeliai aklini, o priekyje abu kanalai sueina į vieną ir netoli burnos atsiveria pora. Ant šalinimo kanalų guli kelios žvaigždės formos fagocitinės ląstelės. Nervų sistema. Du nerviniai kamienai, kurie prasideda apyrykliniame žiede. 

Vystymosi ciklas: Apvaisinti kiaušinėliai su išmatomis patenka į dirvą. Kiaušinėliuose išsivysto invazinės lervos. Kiaušinėliai su lervomis patenka į kiaulės organizmą. Žarnyne iš kiaušinėlio išeina lerva ir skverbdamasi patenka į kraujotakos sistemą. Su krauju per kepenis patenka į širdį, o iš čia į plaučius. Lervoms būtinas deguonis. Plaučių alveolėse auga ir yra atkosėjamos su skrepliais ir praryjamos. Žarnyne lervos auga ir iš jų išsivysto lytiškai subrendusios askaridės. Žarnyne patinėliai apvaisina pateles ir jos pradeda išskirti kiaušinėlius.
Žuvinė dėlė

**Žuvinė dėlė** (*Piscicola geometra*) – parazitinė žieduotoji kirmėlė. Žuvų parazitas, parazituojantis ant karpių, karosų, lydekų, aukšlių ir kitų žuvų žiaunų, odos ir pelekų. Sukelia žuvų ligą – piscikoliozę.

Išilgai kūno eina šviesi juosta su dar šviesesniais pertrūkiais. Labiau paplitusi ežeruose, tvenkiniuose, bet nereta ir upėse.

Priekinis siurbtukas yra ne disko pavidalo ir neatskirtas nuo likusios kūno dalies.

Kūnas lapelio pavidalo, akys išsidėstę priekiniame kūno gale viduryje, turi straubliuką, kurį, tiesa, sunku pastebėti. 
Nedidelės (10 – 15 mm) ar vidutinio didumo (20 – 50 mm) dėlės, plotis 2 – 5 mm
Formulės 1 administracija

**Formulės 1 administracija** (taip pat vadinama **Formulės 1 Grupė**, ) – įvairių kompanijų grupė, kuri atsakinga už FIA organizuojamą Formulės 1 čempionato populiarinimą bei rūpinimąsi Formulės 1 komercinėmis teisėmis. Iki 2016 m. ši grupė priklausė Džersyje įsikūrusiai kompanijai „Delta Topco“ (70% komercinių teisių) ir JAV bankui JPMorgan Chase (kuris turi apie 20% teisių). Likusios akcijos priklausė Bernie Ecclestone ir jo šeimai bei jų įkurtoms smulkioms finansinėms įmonėms.

2016 m. rugsėjo 8 d. „Delta Topco“ kompaniją ir visas jos akcijas Formulės 1 valdyme už 4,4 milijardus JAV dolerių nusipirko JAV žiniasklaidos kompanija „Liberty Media“.

Formulės 1 grupės dukterinės įmonės yra „Formula One Management“ (FOM), „Formula One Administration“ (FOA) ir „Formula One Licensing BV“.

2020 m. naujuoju grupės vadovu buvo paskirtas buvęs „Ferrari“ vadovas Stefano Domenicali.

## Istorija
1974 m. buvo sukurta FOCA (Formulės 1 konstruktorių asociacija) norint padidinti komercinę lenktynių sėkmę. 1978 m. šios organizacijos vadovu tapo B. Ecclestone, kuris kovojo su FISA (automobilių sporto federacija) dėl komercinių Formulės 1 teisių valdymo. Norint pasiekti suistarimą 1981 m. buvo pasirašyta Konkordo sutartis, kuri leido FOCA organizacijai vadovauti TV transliacijų ir pajamų skirstymui.

1987 m., kai pasibaigė pirmoji Konkordo sutartis, B. Ecclestone įkūrė FOPA (Formulės 1 rėmimo ir administracijos organizaciją), kuri rūpinosi TV teisių komandų rūpimais klausimais. Vėliau ši organizacija tapo „Formula One Management“. Už TV transliacijas ji gavo 49% pajamų, 1% atiteko komandoms, o likusi 50% dalis – FIA.

1995 m. FIA nuatrė visas komercines teises perleisti FOA (kurią valdė FOM) ateinantiems 14 metų, o už tai gauti kasmetinį mokestį.

Šiuo metu Formulės 1 Grupė turi kelias dukterines bendroves, kurios kontroliuoja įvairius vadybos, komercijos ir kitus Formulės 1 klausimus.

Visos komercinės šio sporto teisės priklauso „Formula One World Championship Ltd“ (FOWC), kuriai jos buvo perleistos 2011 m. iš įmonės, kuriai ji priklauso – „Formula One Administration“. FOWC, kaip komercinių teisių valdytoja, derasi dėl kontraktų sąlygų su lenktynių rengėjais, organizuoja TV transliacijų kontraktus ir gauna visas licencijavimo pajamas iš Formulės 1 ženklų naudojimo. Tuo tarpu „Formula One Licensing BV“ (Olandijoje registruota kompanija) yra dukterinė „Formula One Group“ įmonė, kuri valdo visas teises susijusias su Formulės 1 ženklais – logotipu, žodžiais „Formula 1“, „Formula One“, „F1“ ir vaizdo klipu, pasirodančiu TV transliacijose prieš kiekvienas lenktynes.

Visas šias grupe valdo FOM kompanija. Būtent ji suformuoja sezono tvarkaraštį, apmoka komandoms tenkančią dalį (50% nuo TV transliacijų pajamų) ir piniginius prizus po sezono. FOM taip pat aprūpina komandas visa reikiama įranga ir personalu joms keliaujant į lenktynes, vykstančias ne Europoje.

## Šaltiniai
Žvirgždžiai (Šmatovka)

**Žvirgždžiai** (, nuo 1938 m. birželio 2 d. *Königsgarten*, 1945–1946 m. , nuo 1946 m. ***Šmatovka***, ) – Mažosios Lietuvos gyvenvietė Kaliningrado srities pietinėje dalyje, Oziorsko rajone, nuo 2008 m. birželio 30 d. Krasnojarskojės kaimo gyvenvietės kaimas.

## Istorija

Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities  Jurgaičių valsčiaus, nuo 1874 m. gegužės 6 d. Kalnių valsčiaus kaimas. Priklausė Balėtų parapijai. 1946 m. balandžio 7 d. – rugsėjo 6 d. Darkiemio rajono (), vėliau Oziorsko rajono kaimas, 1947 m. birželio 25 d. – 2008 m. birželio 30 d. Sadovojės apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Dario Argento

**Darijus Ardžentas** (; g. 1940 m. rugsėjo 7 d.) – italų kino režisierius, prodiuseris ir scenaristas. Labiausiai žinomas dėl savo siaubo filmų (*[[giallo]]*). Dauguma jo filmų priklauso *[[slasher]]* požanriui. Dario Argento yra laikomas vienu reikšmingiausių ir įtakingiausių siaubo filmų režisierių.

## Dalinė filmografija
* L’uccello dalle piume di cristallo (1970 m., debiutinis filmas)
* Suspiria (1970 m.)
* Keturios musės ant pilko aksomo (1971 m.)
* Katė su devyniomis uodegomis (1971 m.)
* Sodriai raudona (*Profondo Rosso*, 1975 m.)
* Inferno (1980 m.)
* Tenebrae (1982 m.)
* Trauma (1993 m.)
* Stendalio sindromas (*La sindrome di Stendhal*, 1996 m.)
* Operos vaiduoklis (*Il fantasma dell’opera*, 1998 m.)
* Masters of Horror serijos „Kailiai“ (2005 m.) ir „Jennifer“ (2006 m.)
* Ašarų motina (*La Terza madre*, Ketvirtoji motina, 2007 m.)
* Giallo (2009 m.)

## Šaltiniai

## Nuorodos
* Dark Dreams: the Films of Dario Argento 
* Dario Argento IMDB puslapis
* filmreference.com Dario Argento biografija
* Senses of Cinema straipsnis apie Dario Argento
Gimnitai

**Gimnitai** (, vns. *γυμνίτης* 'nuogas') – lengviausia psilų (senovės Graikija) kategorija, lengvieji pėstininkai, kurie kaudavosi nuogi ar beveik nuogi. Naudoti kaip skirmišeriai bei apšaudantieji daliniai.
Zadetkio sala

**Zadetkio sala** (, kitaip dar ) – sala Andamanų jūroje, pietiniame Mjeiko salyno gale, priklausanti Mianmarui.

Salos ilgis – apie 35 km, o plotas – apie 176 km². Ji yra didžiausia pietinės salyno grupės sala. Joje yra dvi ryškios viršūnės:
* aukščiausia yra 864 m aukščio, ji stūkso salos viduryje,
* žemesnioji yra pietiniame salos gale, jos aukštis 585 m.
Sala yra kalvota, beveik ištisai apaugusi miškais. Ji yra 2,5 km piečiau nuo Hastingso salos. Salos šiaurinis krantas kartu yra ir pietinis Hastingso uosto krantas. Šiame uoste yra Mianmaro karinio laivyno bazė.

Į vakarus ir pietpietvakarius (SSW) nuo Zadetkio salos driekiasi Aladino salos (*Alladin Islands*), kurių didžiausia yra Than Kyunas (*Than Kyun*).
Krajevo Borovė

**Krajevo Borovė** () – kaimas Lenkijos šiaurės rytuose, Zambruvo valsčiuje, Zambruvo apskrityje, Palenkės vaivadijoje.
Ladi Polnė

**Ladi Polnė** () – kaimas Lenkijos šiaurės rytuose, Zambruvo valsčiuje, Zambruvo apskrityje, Palenkės vaivadijoje. Kaimas yra apie 10 km į šiaurę nuo Zambruvo ir apie 60 km į vakarus nuo vaivadijos centro Balstogės.
Dambrauka (Lenkija)

**Dambrauka** (, nuo 1938 m. liepos 15 d. *Eibenburg*, nuo 1951 m. , nuo 2008 m. *Dąbrówka Nowa*) – Mažosios Lietuvos gyvenvietė šiaurės rytų Lenkijoje, 1 km į pietus nuo Kaliningrado srities sienos.

## Istorija

Nadruvos žemės kaimo pavadinimas lietuviškos kilmės. Kaimas minimas nuo 1539 m. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities kaimas, nuo 1874 m. valsčiaus ir parapijos centras.  Nuo 1951 m. Varmijos Mozūrų vaivadijos, Geldapės apskrities, Budrių valsčiaus kaimas.

|}

## Gyventojai

1560 m. visi gyventojai buvo lietuviai.

## Šaltiniai
Nove Zakževas

**Nove Zakževas** () – kaimas Lenkijos šiaurės rytuose, Zambruvo valsčiuje, Zambruvo apskrityje, Palenkės vaivadijoje. Kaime stovi 1890 m. iš ketaus pastatytas pakelės kryžius.

## Šaltiniai

* Katalog zabytków sztuki, Województwo łomżyńskie, Pod redakcją M. Kałamajskiej-Saeed, Ciechanowiec, Zambrów, Wysokie Mazowieckie i okolice, PAN Instytut Sztuki, Warszawa 1986, str. 93
Novi Skaržinas

**Novi Skaržinas** () – kaimas Lenkijos šiaurės rytuose, Zambruvo valsčiuje, Zambruvo apskrityje, Palenkės vaivadijoje. Per kaimą teka Brok Mali upė. 

## Žymūs žmonės

* Juzefas Obrembskis (1906-2011) - katalikų dvasininkas, prelatas, Maišiagaloje kunigavęs kunigas.
Didieji Beiniūnai

**Didieji Beiniūnai** (, nuo 1938 m. birželio 2 d. *Großbeinuhnen*, 1945–1946 m. , nuo 1946 m. ***Černyševka***, ) – Mažosios Lietuvos gyvenvietė Kaliningrado srities pietinėje dalyje, Oziorsko rajone, nuo 2008 m. birželio 30 d. Novostrojevo kaimo gyvenvietės kaimas.

## Istorija

Bartos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities  Beiniūnų valsčiaus centras. Priklausė Trempų, nuo 1874 m. Dambraukos parapijai. 1946 m. balandžio 7 d. – rugsėjo 6 d. Darkiemio rajono (), vėliau Oziorsko rajono kaimas, 1947 m. birželio 25 d. – 2008 m. birželio 30 d. Novostrojevo apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Tokyo Sky Tree

**Tokyo Sky Tree** (, *Tōkyō Sukai Tsurī*; ) – 634 metrų aukščio televizijos ir apžvalgos bokštas Japonijoje, Tokijo Sumidos seniūnijoje. Tai aukščiausias statinys Japonijoje ir antras pagal aukštį statinys pasaulyje (po Burdž Chalifa Dubajuje). Bokštas turi dvi apžvalgos aikšteles (350 ir 450 m aukštyje), jame yra restoranai, parduotuvės. Oficialus bokšto atidarymas lankytojams įvyko 2012 m. gegužės 22 d.

## Nuorodos
* Oficialus puslapis

## Šaltiniai
Porite Jablonas

**Porite Jablonas** () – kaimas Lenkijos šiaurės rytuose, Zambruvo valsčiuje, Zambruvo apskrityje, Palenkės vaivadijoje. Kaime stovi apie 1860 m. pastatyti neorenesansinio architektūros stiliaus *Voičinskių* šeimos rūmai prie kurių projektavimo prisidėjo ir architektas Henrikas Markonis.

## Šaltiniai

* H. Faryna-Paszkiewicz, M. Omilanowska, R. Pasieczny: Atlas zabytków architektury w Polsce. Warszawa: Wydawnictwo Naukowe PWN, 2003. ISBN 83-01-13478-X.
Pensi Lipnas (Zambruvo valsčius)

**Pensi Lipnas** () – kaimas Lenkijos šiaurės rytuose, Zambruvo valsčiuje, Zambruvo apskrityje, Palenkės vaivadijoje. Kaime įsikūrusi įmonė *Simon*, kuri gamina sintetinį marmurą. Įmonėje dirba apie 100 žmonių. Per kaimą eina vaivadijos kelias Nr. .
Pstrongi Gnevotai

**Pstrongi Gnevotai** () – kaimas Lenkijos šiaurės rytuose, Zambruvo valsčiuje, Zambruvo apskrityje, Palenkės vaivadijoje.
Rikačė

**Rikačė** () – kaimas Lenkijos šiaurės rytuose, Zambruvo valsčiuje, Zambruvo apskrityje, Palenkės vaivadijoje. Kaimas yra apie 6 km į pietus nuo Zambruvo ir apie 63 km į vakarus nuo vaivadijos centro Balstogės.
Siaubo žanras

**Siaubo žanras** – vienas iš kultūros žanrų, pasirodantis filmuose ir knygose. Šiame žanre siaubą sukelia įvairūs paveikslai, nuotraukos ar kiti vaizdai (bei kiti potyriai). Siaubo žanro filmuose didžiausios įtampos scenose siaubui sukelti naudojami papildomi efektai – speciali muzika, apipavidalinimas ir pan.

Populiariojoje kultūroje siaubo žanras pradėtas naudoti tik ketvirtame XX a. dešimtmetyje. Žinomiausi to meto JAV kūriniai yra siaubo filmai apie Frankenšteiną ir Drakulą. Kai kuriuose filmuose siaubui sukelti naudojama ir gotikos sritis. Penktame ir šeštame XX a. dešimtmečiuose nuo gotikinių dalykų pereita prie armagedoninio ir demoniško siaubo. Armagedonu vaizduojama civilizacijos pabaiga, o demoniškumu – situacijos, kuomet žmogus būna apsėstas demoniškų galių, kurios kontroliuoja jo kūną ir mintis. Vienas geriausių armagedoniško siaubo pavyzdžių yra Alfred Hitchcock 1963 m. filmas „The Birds“. Nuo aštunto XX a. dešimtmečio populiarūs siaubo kūriniai zombių tematika, kurie išliko populiarūs ir šiomis dienomis. Dar vienas populiarus siaubo žanras susijęs su psichologija, kuomet nuolat palaikoma aukšta įtampa. Tokio filmo pavyzdys yra 1980 sukurtas Stanley Kubrick „Švytėjimas“ (pagal to paties pavadinimo 1977 m. knygą, kurią parašė Stephen Edwin King). Dabartiniai siaubo žanro pavyzdžiai galėtų būti filmai „Saw“, „The Exorcist“ ir „Final Destination“.
Tabendzas

**Tabendzas** () – kaimas Lenkijos šiaurės rytuose, Zambruvo valsčiuje, Zambruvo apskrityje, Palenkės vaivadijoje. 1946 m. liepos 1 d. kaime įkurta Tabendzo Čenstakavos Dievo Motinos parapija.
Stare Zakževas

**Stare Zakževas** () – kaimas Lenkijos šiaurės rytuose, Zambruvo valsčiuje, Zambruvo apskrityje, Palenkės vaivadijoje. Kaime stovi 1888 m. iš ketaus pastatytas pakelės kryžius.

## Šaltiniai

* Katalog zabytków sztuki, Województwo łomżyńskie, Pod redakcją M. Kałamajskiej-Saeed, Ciechanowiec, Zambrów, Wysokie Mazowieckie i okolice, PAN Instytut Sztuki, Warszawa 1986, str. 93